2)

regulas II pielikuma A daļu groza šādi: a) pielikuma 1.2. punktu no 2021. gada 1. janvāra svītro; b) iekļauj šādus 1.a, 1.a.1., 1.b un 1.c punktu: “1.a Uz Regulas (ES) 2017/1151 pamata noteiktas N1 kategorijas vairākos posmos pabeigtu transportlīdzekļu īpatnējās CO2 No 2019. gada 1. septembra attiecībā uz visiem nepabeigtajiem N1 kategorijas bāzes transportlīdzekļiem, uz ko, ievērojot Direktīvu 2007/46/EK, attiecas vairākposmu tipa apstiprināšana, ražotājs saskaņā ar 1.a.1. punktā aprakstīto metodoloģiju nosaka un Komisijai paziņo šā bāzes transportlīdzekļa īpatnējās CO2 emisijas, turpmāk “pārraudzībā izmantojamās CO2 emisijas”. Komisija uz nepabeigto bāzes transportlīdzekli attiecināmās pārraudzībā izmantojamās CO2 emisijas izmanto saskaņā ar pirmo daļu, lai kalendārajā gadā, kurā pabeigtais vairākposmu transportlīdzeklis reģistrēts, aprēķinātu bāzes transportlīdzekļa ražotāja vidējās īpatnējās CO2 emisijas, izņemot gadījumus, kur izpildīti 1.b punktā minētie nosacījumi. Pabeigtiem bāzes transportlīdzekļiem CO2 pārraudzības vajadzībām izmanto šā transportlīdzekļa CO2 emisiju un masu nokomplektētā stāvoklī. 1.a.1. Nepabeigtā bāzes transportlīdzekļa īpatnējo CO2 emisiju aprēķināšana Bāzes transportlīdzekļa ražotājs atsevišķam nepabeigtam bāzes transportlīdzeklim pārraudzībā izmantojamo CO2 vērtību aprēķina saskaņā ar Regulas (ES) 2017/1151 XXI pielikuma 7. apakšpielikuma 3.2.3.2. vai 3.2.4. punktā minēto interpolācijas metodi atkarībā no metodoloģijas, ko izmanto bāzes transportlīdzekļa tipa apstiprināšanai attiecībā uz emisijām, un izmanto minētajā punktā definētos terminus ar šādiem izņēmumiem: a) Atsevišķā transportlīdzekļa masa Regulas (ES) 2017/1151 XXI pielikuma 7. apakšpielikuma 3.2.3.2.2.1. un 3.2.4.1.1.1. punktā minēto terminu “TM ind” aizstāj ar bāzes transportlīdzekļa noklusējummasu jeb “DM bāzes” vai attiecīgi ar zemās vērtības pārstāvošā transportlīdzekļa testa masu jeb TM Z vai augstās vērtības pārstāvošā transportlīdzekļa testa masu, jeb TM A. DM bāzes aprēķina pēc šādas formulas: DM bāzes = MRO bāzes × B 0 + 25 kg + M TS kur: MRO bāzes ir bāzes transportlīdzekļa masa nokomplektētā stāvoklī, kas Regulas (ES) 2017/1151 XXI pielikuma 3.2.5. punktā definēta kā pašmasa. B 0 ir virsbūves masas vērtība 1,375, M TS ir transportlīdzekļa slodzes reprezentatīvā masa, kas ir 28 % no transportlīdzekļa maksimālās slodzes; transportlīdzekļa maksimālo slodzi definē kā tehniski pieļaujamo maksimālo masu, no kuras atņemta ar B 0 reizināta bāzes transportlīdzekļa masa nokomplektētā stāvoklī, un atņemti 25 kg. Skaitli B0 aprēķina kā vidējo svērto visu attiecīgajā kalendārajā gadā reģistrēto vairākos posmos pabeigto transportlīdzekļu nepabeigto bāzes transportlīdzekļu masas nokomplektētā stāvoklī un saskaņā ar Regulas (EK) Nr. 692/2008 XII pielikuma 5. iedaļu iepriekš noteiktās papildmasas [standarta papildmasas] summas attiecībai pret visu 2015., 2016. un 2017. kalendārajā gadā reģistrēto vairākos posmos pabeigto transportlīdzekļu masu nokomplektētā stāvoklī. Skaitli B 0 līdz 2021. gada 31. oktobrim koriģē, balstoties uz attiecīgajām 2018., 2019. un 2020. kalendārajā gadā reģistrētajām vairākos posmos pabeigto transportlīdzekļu masas vērtībām, ko aprēķina saskaņā ar šādām formulām: 1. formula: kur: Ay ir vidējais svērtais Mfi attiecībai pret Mbi , Mfi ir bāzes transportlīdzekļa masa nokomplektētā stāvoklī, kam pieliek iepriekš noteikto papildmasu [standarta papildmasu], kura definēta Regulas (EK) Nr. 692/2008 XII pielikuma 5. iedaļā, Mbi ir bāzes transportlīdzekļa masa nokomplektētā stāvoklī, n ir bāzes transportlīdzekļu skaits visiem attiecīgajā kalendārajā gadā reģistrētajiem vairākos posmos pabeigtajiem transportlīdzekļiem. 2. formula: kur: Ai ir svērtais vidējais, ko aprēķina pēc 1. formulas, ni ir bāzes transportlīdzekļu skaits visiem vairākos posmos reģistrētajiem transportlīdzekļiem, kas reģistrēti kādā kalendārajā gadā. Ja bāzes transportlīdzekļa noklusējummasa (DMbāzes) nesasniedz interpolācijas saimē zemo vērtību pārstāvošā transportlīdzekļa testa masu jeb TM Z, TMind aizstāj ar TM Z. Ja bāzes transportlīdzekļa noklusējummasa DMbāzes pārsniedz augsto vērtību pārstāvošā transportlīdzekļa testa masu jeb TM A, TMind aizstāj ar TM Z. b) Atsevišķā transportlīdzekļa rites pretestība Regulas (ES) 2017/1151 XXI pielikuma 7. apakšpielikuma 3.2.3.2.2.2. vai 3.2.4.1.1.2. punkta vajadzībām izmanto bāzes transportlīdzekļa rites pretestību. c) Frontālais laukums Attiecībā uz nepabeigtu bāzes transportlīdzekli, kas pieder kādai ceļa slodzes matricas saimei, Regulas (ES) 2017/1151 XXI pielikuma 7. apakšpielikuma 3.2.3.2.2.3. punktā minēto terminu “Af” ražotājs nosaka saskaņā ar vienu no šādiem variantiem: i) ceļa slodzes matricas saimes reprezentatīvā transportlīdzekļa frontālais laukums, m2; ii) interpolācijas saimē augsto vērtību pārstāvošā transportlīdzekļa un zemo vērtību pārstāvošā transportlīdzekļa frontālo laukumu vidējā vērtība, izteikta m2; iii) interpolācijas saimē augsto vērtību pārstāvošā transportlīdzekļa frontālais laukums, ja interpolācijas metodi neizmanto, m2. Attiecībā uz nepabeigtiem bāzes transportlīdzekļiem, kas nepieder pie kādas ceļa slodzes matricas saimes, izmanto interpolācijas saimē augsto vērtību pārstāvošā transportlīdzekļa frontālo laukumu. 1.b Pārraudzībā izmantojamās CO2 vērtības reprezentatīvums Komisija no 2020. kalendārā gada katru gadu novērtē, cik reprezentatīvas ir bāzes transportlīdzekļa ražotāja paziņoto pārraudzībā izmantojamo CO2 vērtību vidējās vērtības salīdzinājumā ar attiecīgajā kalendārajā gadā reģistrēto pabeigto transportlīdzekļu vidējām īpatnējām CO2 emisijām, un par to informē bāzes transportlīdzekļa ražotāju. Ja šāds novērtējums liecina, ka ražotājam divos secīgos kalendāra gados atšķirība starp visu pabeigto transportlīdzekļu vidējām īpatnējām CO2 emisijām un visu saistīto bāzes transportlīdzekļu pārraudzībā izmantojamo CO2 vidējām emisijām pārsniedz 4 %, bāzes transportlīdzekļa ražotāja vai apvienotā fonda vidējās īpatnējās CO2 emisijas attiecīgajam gadam Komisija aprēķina, izmantojot vairākos posmos pabeigto transportlīdzekļu nākamā gada īpatnējo CO2 emisiju. Nepārtrauktu atšķirību gadījumā šo aprēķinu atkārto reizi trijos gados. 1.c Dati, kas jāziņo bāzes transportlīdzekļu ražotājiem Bāzes transportlīdzekļu ražotāji par katru nepabeigto vai pabeigto bāzes transportlīdzekli, kas iesniegts vairākposmu apstiprināšanai un ko tie Savienībā iepriekšējā kalendārajā gadā pārdevuši, līdz katra gada 28. februārim Komisijai ziņo šādus datus: a) transportlīdzekļa identifikācijas numurs; b) interpolācijas saimes identifikators; c) bāzes transportlīdzekļa CO2 īpatnējās emisijas;; d) frontālais laukums (norāda attiecīgo); e) bāzes transportlīdzekļa rites pretestība; f) pārraudzībā izmantojamā masa; g) bāzes transportlīdzekļa masa nokomplektētā stāvoklī; h) transportlīdzekļa slodzes masai reprezentatīvā masa, kas definēta šā pielikuma 1.a.1. punktā.”; c) pielikuma 2. punktu aizstāj ar šādu: “1. punktā minēto informāciju ņem no atbilstības sertifikāta vai tai jābūt saskaņotai ar atbilstības sertifikātu, kuru izdevis attiecīgā vieglā komerciālā transportlīdzekļa ražotājs. Pārējo informāciju ņem no tipa apstiprinājuma dokumentācijas vai no informācijas, ko uz 1.c punkta pamata norādījis bāzes transportlīdzekļa ražotājs. Dalībvalstis veic pasākumus, kas vajadzīgi, lai pārraudzības procedūrā nodrošinātu pietiekamu precizitāti. Ja atbilstības sertifikātā attiecībā uz kādu vieglo komerciālo transportlīdzekli norādīta gan minimālā, gan maksimālā masa, dalībvalstis šīs regulas vajadzībām izmanto tikai maksimālajai masai atbilstošo skaitli. Divdegvielu transportlīdzekļu gadījumā (benzīns/gāze), kuru atbilstības sertifikātā par abu veidu degvielu norādīti konkrēti CO2 emisijas skaitļi, dalībvalstis izmanto tikai skaitli, kas izmērīts attiecībā uz gāzi.”